《题万年妙莲阁》
宋代·罗适

华顶西边天姥东，妙莲开阁对群峰。清含银汉三千界，香透金庭第八重。

画栋有声啼海燕，澄波无影睡天龙。夜深讲罢何人见，云在青天月在松。

作者简介：（1029—1101）台州宁海人，字正元，别号赤城。胡瑗私淑弟子。英宗治平二年进士。历知五县，官至京西北路提点刑狱，慷慨建白，务恤民隐，尝与苏轼论水利，凡兴复陂塘五十有五，秩满去，民为立祠。有《易解》、《赤城集》、《伤寒救俗方》。